b'\n_START_ARTICLE_\nAlfred Ayer\n_START_PARAGRAPH_\nAlfredas Ayeras (Alfred Ayer; g. 1910\xc2\xa0m. spalio 29 d.\xc2\xa0\xe2\x80\x93 m. 1989\xc2\xa0m. bir\xc5\xbeelio 27 d.)\xc2\xa0\xe2\x80\x93 brit\xc5\xb3 filosofas, loginio pozityvizmo atstovas.\n_START_SECTION_\nBiografija\n_START_PARAGRAPH_\nGim\xc4\x97 1910\xc2\xa0m. spalio 29 d. Mok\xc4\x97si Itono koled\xc5\xbee. Vis\xc4\x85 gyvenim\xc4\x85 buvo \xc5\xbeinomas mergi\xc5\xa1ius, m\xc4\x97go \xc5\xa1okti ir lank\xc4\x97si daugelyje Londono klub\xc5\xb3. Buvo ved\xc4\x99s 4 kartus._NEWLINE_Buvo vie\xc5\xa1ai pasisakantis ateistas ir tuo artimas B. Raselui. Glaud\xc5\xbeiai susij\xc4\x99s su brit\xc5\xb3 humanistiniu jud\xc4\x97jimu ir 1965\xc2\xa0m. tapo pirmuoju Humanist\xc5\xb3 asociacijos pirmininku juo i\xc5\xa1buv\xc4\x99s iki 1970\xc2\xa0m._NEWLINE_Kelis kartus su paskaitomis lank\xc4\x97si JAV. Ten jis pagars\xc4\x97jo, kai 1987\xc2\xa0m. vakar\xc4\x97lyje sudraud\xc4\x97 M. Taison\xc4\x85, kai \xc5\xa1is \xc4\x97m\xc4\x97 \xc4\xaf\xc5\xbeeidin\xc4\x97ti model\xc4\xaf Naomi Campbell._NEWLINE_1970\xc2\xa0m. \xc4\xaf\xc5\xa1ventintas \xc4\xaf riterius. Mir\xc4\x97 1989\xc2\xa0m. liepos 27 d.\n_START_SECTION_\nFilosofija\n_START_PARAGRAPH_\nA. Ayero pa\xc5\xbei\xc5\xabras stipriai veik\xc4\x97 D. Hjumas ir Vienos ratelis. Buvo B. Raselo pasek\xc4\x97jas. \xc5\xa0iam skyr\xc4\x97 dvi savo knygas: \xe2\x80\x9eRaselas ir Muras: Analitinis paveldas\xe2\x80\x9c (1971) ir \xe2\x80\x9eRaselas\xe2\x80\x9c (1972)._NEWLINE_\xc5\xbdinomiausias knygoje \xe2\x80\x9eKalba, tiesa ir logika\xe2\x80\x9c (1936) pasi\xc5\xablytu verifikacijos principu, pagal kur\xc4\xaf sakinys teisingas tik tada, kai gali b\xc5\xabti patikrintas empiri\xc5\xa1kai._NEWLINE_Loginio pozityvizmo dvasioje laik\xc4\x97, kad nesvarbu, ar nema\xc5\xbea dalis to, kas vadinama filosofija (apimant metafizika, teologija ir estetika) laikoma teisinga ar klaidinga, nes n\xc4\x97ra prasm\xc4\x97s apie tai diskutuoti._NEWLINE_Knygoje \xe2\x80\x9eAsmens koncepcija ir kitos es\xc4\x97\xe2\x80\x9c (1963) kritikavo Vitgen\xc5\xa1teino kalbos teorij\xc4\x85.'